Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Нена Велковска со службена легитимација број 28-0021 и Александра Божиновска со службена легитимација број 28-0011, извршија редовен инспекциски надзор над субјектот на инспекциски надзор во ЈУ Меѓуопштински центар за социјална работа на град Скопје - Служба за лица со ментална или телесна попреченост со седиште на ул. Никола Вапцаров бр.11Скопје, застапуван од Директорот Изеир Мемеди и со Записник ИП1 број 16-502 од 19.12.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021,99/22, 236/22 и 65/2023 ) го донесе следното

**Р Е Ш Е Н И Е**

Се наредува на Изеир Мемеди, Директор на ЈУ Меѓуопштински центар за социјална работа на град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Во постапката што се води пред Центарот за обезбедување на услугата лична асистенција, барателот на услугата да дава писмена изјава до стручниот работник од Центарот за избор на овластен давател на услугата, во согласност со член 286 од Законот за социјалната заштита и член 11 став 2 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка 30 дена од приемот на решението**

2.Стручниот работник во Центарот најмалку еднаш месечно да одржува заеднички средби со корисникот, личниот асистент, координаторот и други релевантни лица, заради следење на реализација на индивидуалниот план и активности предвидени во Листата на активности за остварување на услугата лична асистенција, во согласност со член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка 30 дена од приемот на решението**

3. Стручниот работник во Центарот, во постапката за остварување на услугата лична асистенција да го пополнува образецот со податоци за Статусот и потребите на барателот за лична асистенција и Листата на активности за остварување на услугата лична асистенција, во согласност со член 106 од Законот и член 11 и 13 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка 30 дена од приемот на решението**

4. Раководителот на службата е должен веднаш по истекот на рокот за извршување на инспекциската мерка, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 5. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Нена Велковска со службена легитимација број 28-0021 и Александра Божиновска со службена легитимација број 28-0011, извршија редовен инспекциски надзор над субјектот на инспекциски надзор ЈУ Меѓуопштински центар за социјална работа на град Скопје- Служба за лица со ментална или телесна попреченост, со седиште на ул.,, Никола Вапцаров **,,** бр.11 Скопје, и состави Записник ИП1 број 16-502 од 19.12.2023 година, во кој се констатирани недостатоци и неправилности во постапката за остварување на право на услугата лична асистенција.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-502 од 28.12.2023 година.

 Инспектори за социјална заштита

 **Нена Велковска**

 **Александра Божиновска**